Jomåsknutene

Jomåsknutene er tre åser nord for gården Jomås i Froland kommune innenfor Arendal. Åstoppene rager henholdsvis 422, 414 og 397 moh.http://www.norgeskart.no ;de er markant høyere enn landskapet rundt og dette gjør dem godt synlige og lett gjenkjennelige fra havet utenfor Arendal, og de var derfor en viktig landkjenningen for skip som skulle til byen. Avstanden mellom de to ytterste toppene er rundt 1 140 m. Avstanden fra Jomåsknutene til kystlinja er rundt 25 km.

Jomåsknutene er tegnet inn og omtalt på hollandske sjøkart fra 1568. Fortsatt omtales Jomåsknutene som seilingsmerke i moderne farvannsbeskrivelser for Skagerrak.

Jomåsknutene er fra 2002 regulert til naturreservat etter verneplan for skog. Området har barskog og edellauskog med eik, alm og lind. Verneområdet er 1 158 dekar stort.Naturbase Jomåsknutene

 Referanser 

Kategori:Frolands geografi
Kategori:Sjøfart i Agder
Kategori:Artikler i sjøfart-prosjektet
Kategori:Toponymi
Kategori:Norske landemerker